Pirogrožđana kiselina
Pirogrožđana kiselina ili piruvinska kiselina (CH3COCOOH) je ketonska organska kiselina, najjednostavnija od alfa-ketokiselina. Karboksilni (COO−) anion piruvinske kiseline, njene Brensted-Laurijeve konjugirane baze: CH3COCOO−, poznat je kao piruvat, koji predstavlja centralni međustupanj i raskrsnica nekoliko metaboličkih puteva. Pirogrožđana kiselina može nastaati iz glukoze, u procesu glikolize i konvertirati nazad u ugljikohidrate (kao što je glukoza) putem glukoneogeneze ili u masne kiseline preko acetil-KoA. Također se može koristiti za formiranje aminokiseline alanina i konvertirati u etanol. Piruvinska kiselina snabdijeva energijom žive ćelije u ciklusu limunske kiseline (Krebsovog ciklusa), u prisustvu kisika, tj. aerobnom ćelijskom disanju), a alternativno se u mliječnu kiselinu u odsustvu kisika (fermentacija).